ชีวิตรัก 25 ปี ที่มีแต่ งานเปิดใจ ศิรินัดดา หักพาล หลังบ้าน นายพลคนดัง 
เวลาที่เค้าโดนกระแสข่าวแรงๆ แทบไม่มีใครสนใจอยู่เคียงข้างเค้า เพื่อนกันเจอหน้าก็ไม่ทักเค้า   อันนี้คือสัจธรรมชีวิตนะ กุ๊บไม่อยากให้เค้าคิดมาก แต่เชื่อมั่นในความดี เชื่อมั่นในความกตัญญูและสิ่งที่เค้าทำ เชื่อว่าจะส่งผลให้เค้าผ่านเรื่องราวข้อครหาทุกอย่างไปได้,รักมั่นคงที่ไม่เคยเปิดเผยออกสื่อกระแสหลักของนายพลคนดังแห่งยุค ,พล.ต.ต.สุรเชษฐ์ หักพาล, รองผู้บัญชาการตำรวจท่องเที่ยว ภายหลังเข้าพิธีมงคลสมรส กับ ,ดร.ศิรินัดดา หักพาล หรือคุณกุ๊บ, ไปเมื่อ 5 ปีที่ผ่านมา หากแต่ว่าทั้งคู่ได้ปลูกร่างสร้างความรักกันตั้งแต่สมัยยังเรียนหนังสืออยู่ชั้นมัธยมศึกษาในจังหวัดสงขลา ยาวนานมาจนถึงวันนี้ 25 ปี แล้ว ,ฮั่นแน่ เกริ่นคร่าวๆ เพียงแค่นี้ บรรดา แฟนคลับ - แฟนครับ ของบิ๊กโจ๊ก คงจะเร่งสปีดอ่านข้ามบรรทัดกันแบบรัวๆ เพราะอยากรู้ที่มาที่ไปของความรักไม่ซ่อนเร้น แต่เก็บเป็นความลับไว้ให้รู้เฉพาะบรรดา คนรู้จัก เพื่อนสนิท ได้รับรู้   วันแห่งความรัก 14 กุมภาพันธ์ 2561, ไทยรัฐออนไลน์ ,ถือโอกาส ฤกษ์งามยามดีเปิดประวัติ ผู้หญิงคนแรก ของนายพลคนดังยุค 4.0 เธอเป็นใคร วันนี้เราจะมาทำความรู้จักไปพร้อมๆ กันค่ะ ,ดร.ศิรินัดดา หักพาล หรือ คุณกุ๊บ, แฟนคนแรกของบิ๊กโจ๊ก สมัยกำลังศึกษาอยู่ชั้นมัธยมปลายโรงเรียนมหาวชิราวุธ จังหวัดสงขลา  ส่วนคุณกุ๊บเอง กำลังศึกษาชั้นมัธยมปลาย โรงเรียนวรนารีเฉลิม จ.สงขลา ครอบครัวของคุณกุ๊บ ทำธุรกิจท่ารถโดยสารที่ใหญ่ที่สุดในจังหวัด พร้อมกับธุรกิจอสังหาริมทรัพย์ และธุรกิจที่ดินในภาคใต้,จริงๆ กุ๊บกับพี่โจ๊ก เคยเห็นหน้ากันบ้างเพราะพี่โจ๊กเป็นเพื่อนของเพื่อน สมัยนั้นเล่นเทนนิส ไปซ้อมตีบ่อยที่สวนสาธารณะ ก็ได้ไปเจอกับเค้าที่สนามเพราะเค้าเป็นนักเทนนิสเยาวชนทีมชาติ พี่เค้าเป็นคนอ่อนน้อม มีมารยาทค่ะ พูดเพราะตั้งแต่วันแรกที่รู้จักกัน เค้าก็สอนเทนนิสให้ รู้สึกประทับใจนะเพราะพี่เค้าเป็นคนเก่ง เรียนหนังสือเก่ง เล่นกีฬาเก่ง เค้าเก่งทุกอย่างมาตั้งแต่เด็กแล้วค่ะ ตัวเราชอบคนเก่ง เลยรู้สึกประทับใจเค้า  ,ถึงแม้ความรักจะค่อยๆ ก่อตัวขึ้นในใจ แต่อุปสรรคที่ต้องฝ่าฟันให้ได้คือครอบครัวของฝ่ายหญิง เมื่อพ่อแม่ไม่เห็นสมควรเนื่องจากทั้งคู่ยังอยู่ในวัยเรียน จึงค่อยๆ ห่างกันออกไป บิ๊กโจ๊ก ในวัยเด็ก ฐานะครอบครัว ปานกลาง ข้าราชการ แม่เป็นครู พ่อเป็นตำรวจ ชั้นประทวน ที่จังหวัดสงขลา,ตอนนั้นเราทั้งคู่ยังเรียนหนังสือค่ะ ยังเด็กกันอยู่ที่บ้านก็เป็นห่วง ถ้าจำไม่ผิด น่าจะ ม.5 พี่โจ๊กก็ไม่ได้อยู่สงขลา เพราะไปเข้าโรงเรียนเตรียมทหาร ต้องห่างกันไป แต่มีเขียนจดหมายคุยกันตลอดค่ะ บางครั้งเค้าเขียนมา ครูที่โรงเรียนเรา เปิดอ่านหน้าเสาธงเลย รู้สึกอายมาก 555 แต่ข้อความในจดหมายสุภาพ เพื่อนๆ เราทุกคนก็รักเค้า เพราะเค้าเป็นคนนิสัยดี มารยาทดี เรียนหนังสือเป็นที่ 1 ตลอด เล่นกีฬาก็ได้เหรียญทองเต็มบ้าน มีระเบียบวินัย และรักครอบครัวมาก ,กระทั่งต่อมาคุณกุ๊บ เรียนจบชั้นมัธยมศึกษาปีที่ 6 เข้าศึกษาต่อ ณ มหาวิทยาลัยรังสิต กรุงเทพฯ ก่อนจะไปศึกษาต่อ ณ ประเทศออสเตรเลีย แต่ยังมีการติดต่อกันอยู่ตลอด ,เราใช้ชีวิตอยู่ด้วยกันมาหลายปี โดยเฉพาะอาชีพตำรวจของเค้า ทำให้มองคนออก และรู้ว่าใครจะเข้ามาแบบไหน ทางไหน เรียนรู้ถึงวงจร และสัจธรรมของคน บ่อยครั้งที่เค้าถูกโจมตีด้วยข่าวด้านลบ เราก็ยังคงยืนเคียงข้าง ให้กำลังใจอดทนข้ามผ่านเหตุการณ์ร้ายๆ ไปด้วยกัน จากเคยอยู่แฟลตตำรวจ ไม่มีบ้านเป็นของตัวเอง ตัวกุ๊บเองค่อยๆ ก่อร่างสร้างตัว บุกเบิกธุรกิจด้วยตัวเอง ไม่พึ่งเงินที่บ้าน ค่อยๆ เก็บเงินสร้างครอบครัวมาจนกระทั่งมีวันนี้,รู้สึกอย่างไรคะ ที่สามีเคยมีข่าวถูกโจมตีหลายๆ เรื่องในแวดวงตำรวจ ?,  รู้สึกเป็นห่วงเค้ามากค่ะ เวลาที่เค้าโดนกระแสข่าวแรงๆ คือไม่มีใครสนใจเค้า เพื่อนกันเจอหน้าเค้ายังไม่ทัก อันนี้คือสัจธรรมชีวิต เราไม่อยากให้เค้าคิดมาก แต่เราเชื่อมั่นในความดี เชื่อมั่นในความกตัญญูและสิ่งที่เค้าทำ เชื่อว่าจะส่งผลให้เค้าผ่านเรื่องราวข้อครหาทุกอย่างไปได้ไม่ยาก เวลาจะช่วยๆ คัดสรรคนดีๆ เข้ามาในชีวิต ส่วนคนที่ไม่ใช่กัลยาณมิตรที่ดีต่อกันก็จะค่อยๆ ห่างออกไปเอง เค้าเป็นคนชอบทำบุญทำทาน แต่ไม่เคยออกสื่อนะ ทุกครั้งที่ว่างเค้าจะไปวัด โดยเฉพาะวัดชนะสงคราม ไปบ่อยค่ะ,เธอเคยเปรยให้เราฟังด้วยว่า,ความรักไม่ได้อยู่ที่ชื่อเสียงเงินทอง ยศ ตำแหน่งใหญ่โต ความรักอยู่ที่ความเข้าใจ ช่วยเหลือเกื้อกูลกัน อยู่เคียงข้างยามแก่เฒ่า หากเรายึดติดความรักโดยมองเรื่องเงินทอง ฐานะ หรือของนอกกาย ความสวยงามรอบตัวเป็นหลัก ความรักมันก็จะเกิดขึ้นเรื่อยๆ ไม่จบไม่สิ้น หากจะรักใครสักคน ให้รักที่ตัวตนของความเป็นเค้า จะยากดีมีจน หากเราเลือกแล้ว เราก็จะต้องอยู่เคียงข้างเค้าไปทุกฤดูชีวิต โดยไม่สนคำครหา,ชีวิตวัยเด็ก ของ พล.ต.ต.สุรเชษฐ์ หักพาล เมื่อ 20 กว่าปีก่อน, ขณะที่เค้าสอบเข้าโรงเรียนนายร้อยได้ กระทั่งวันไปรายงานตัว คุณพ่อต้องพาขับรถเก๋งคันเก่าๆ มาจากจังหวัดสงขลา มาเช่าโรงแรมเล็กๆ คืนละ 100 - 200 นอนในกรุงเทพฯ แถวนางเลิ้ง … กระทั่งมาใช้ชีวิตในกรุงเทพฯ ต้องประหยัดเงิน อยากกินอะไรแพงๆ ก็ต้องอดทน ,เค้าเชื่อพ่อ รักพ่อ และพ่อเค้าสอนลูกชายมาดีมากๆ  ตั้งแต่เค้าเป็นตำรวจ ยศ ร.ต.ต. ยาวมาจนถึงทุกวันนี้ เชื่อมั้ยคะว่าไม่มีสักวันที่เค้าจะหยุดทำงาน กลับมาถึงบ้านก็มีแต่เรื่องงานตลอด เรียกได้ว่าแทบจะ 24 ชม. ตอนลงไปรับตำแหน่ง ทำงานที่สงขลา ต้องรับผิดชอบพื้นที่ 4 อำเภอ รู้สึกเป็นห่วงเค้ามาก เคยยื่นแคตตาล็อกปืนให้เค้าเลือก อยากซื้อให้เพื่อเอาไว้ป้องกันตัว  เค้าคงเห็นถึงความตั้งใจของเรา จำได้ติดตา เค้าเงยหน้ามาแล้วก็ยิ้มให้,เคยไปสวีตหวานตามประสาคู่รักกัน 2 ต่อ 2 ที่ไหนบ้างมั้ยคะ ? ,แทบจะไม่เคยเลยค่ะ เพราะเวลานัดกันจะไปไหนก็มักจะกลายเป็นสายบัวแต่งตัวรอเก้อตลอด เค้าติดงาน  ยิ่งต่างประเทศไม่ต้องพูดถึง บางครั้งจองตั๋วไว้แล้วก็ต้องยกเลิก ทิ้งทริปไปเลย เรื่องงานเค้าใหญ่กว่าเรื่องส่วนตัว ก็รู้สึกชื่นชมเค้านะคะ เค้าเติบโตมาได้ทุกวันนี้เพราะงานจริงๆ,พี่โจ๊ก เค้าเป็นคนรักครอบครัว รักเพื่อนฝูง และถ้ารักใครสักคน จะเป็นพี่เป็นน้อง เค้าก็จะรักและให้เกียรติ ให้ความไว้วางใจ อย่างที่เค้ารักเราเลยผ่านมาจนวันนี้ ความรักของเค้าไม่เคยเปลี่ยน คำไหนคำนั้น จะทุกข์ จะสุขอย่างไร เค้ายังเป็นคนเดิม อย่างเช่นคำพูดสำคัญมาก เค้าพูดเพราะเหมือนวันแรกที่รู้จักกัน การกระทำก็ยิ่งตอกย้ำว่า เราโชคดีมากที่มีสามีเป็นพี่โจ๊กมาร่วมชีวิต   พี่โจ๊กก็บอกว่ากุ๊บเป็นสิ่งที่มีค่าที่สุดในชีวิตเค้า  ,เคยถามเค้าว่าทำงานหนักทุกวันนี้เหนื่อยมั้ย?,**** ชีวิตไม่แน่นอนเลย มีขึ้นมีลงอยู่ตลอด ในยามที่คุณกุ๊บ และบิ๊กโจ๊ก เจอวิกฤติชีวิต หลายคนไม่อยากแม้แต่จะมองหรือพูดจาทักทาย กระทั่งเค้าตั้งใจทำงานเป็นที่ประจักษ์ของสายตาประชาชน ผู้บังคับบัญชารัก กลับกลายเป็นถูกครหา ด้วยคำพูดต่างๆ นานา โลกของตำรวจยุติธรรมสำหรับเค้าหรือเปล่าก็ไม่รู้ แต่ที่รู้ๆ คือ วันนี้เราทุกคนได้สัมผัสเข้าถึงตัวตนอีกมุมหนึ่งที่ไม่เคยถูกพูดถึงที่ไหนมาก่อน จากปากภรรยาคู่ชีวิต, คุณกุ๊บ ดร.ศิรินัดดา หักพาล , 
เวลาที่เค้าโดนกระแสข่าวแรงๆ แทบไม่มีใครสนใจอยู่เคียงข้างเค้า เพื่อนกันเจอหน้าก็ไม่ทักเค้า  อันนี้คือสัจธรรมชีวิตนะ กุ๊บไม่อยากให้เค้าคิดมาก แต่เชื่อมั่นในความดี
สุรเชษฐ์ หักพาล,ศิรินัดดา หักพาล,เปิดใจ,หลังบ้านบิ๊กโจ๊ก,Police Community,ข่าวทั่วไป